# **UVOD**

Temeljem odredbi Zakona o proračunu (Narodne novine broj 144/21) propisani su sadržaj i obveza podnošenja financijskog plana proračunskog korisnika upravljačkom tijelu.

U skladu sa zakonskim odredbama izrađen je Financijski plan proračunskog korisnika Grada Bakra - Gradske knjižnice Bakar za 2025. godinu s projekcijama na 2026. i 2027.g.

Financijski plan Gradske knjižnice Bakar za 2025. godinu sadrži:

* Plan prihoda i primitaka u 2025.g. s projekcijama na 2026. i 2027. g.
* Plan rashoda i izdataka 2025. - 2027.g.
* Prijedlog financijskog plana GK Bakar za 2025. i projekcija plana za 2026. i 2027.g.
* Prijedlog programa za 2025.g.

# **PLAN PRIHODA I RASHODA PREMA EKONOMSKOJ KLASIFIKACIJI**

Planirani prihodi Gradske knjižnice Bakar za 2025. godine ukupno iznose 165.240,00€, dok su rashodi poslovanja planirani u iznosu od 135.140,00€ te rashodi za nabavu nefinancijske imovine u iznosu od 30.100,00€.

**Prihodi poslovanja**

U okviru prihoda poslovanja planirani su:

* Opći prihodi i primici iz proračuna Grada Bakra u ukupnom iznosu od 142.640,00€, od čega 131.440.00€ za rashode poslovanja i 11.200,00€ za rashode za nabavu nefinancijske imovine
* prihodi od pomoći Ministarstva kulture i PGŽ u iznosu od 10.700,00€ namijenjeni za nabavu knjižnične građe
* vlastiti prihodi u iznosu od 1.900.00€, od čega prihodi od članarina, zakasnina, korištenja interneta i sl. u iznosu od 1.700,00€ i prihodi od prodaje knjiga u iznosu od 200,00€,
* prihodi od donacija u iznosu od 500,00€ i
* prihodi za posebne namjene Ministarstva kulture u iznosu od 6.000.00€.

**Rashodi poslovanja**

Rashodi poslovanja u ovom planiranom razdoblju su u iznosu od 135.140.00€, a obuhvaćaju:

* rashode za zaposlene i materijalne troškove zaposlenih u iznosu od 103.560,00€,
* materijalne rashode za upravljanje knjižnicom u iznosu od 27.380,00€,
* rashode za izdavačku djelatnost knjižnice u iznosu od 3.200.00€ i
* rashodi za konzervatorsko-restauratorske radove zborke Vladislović u iznosu od 1.000.00€.

**Rashodi za nabavu nefinancijske imovine**

Rashodi za nabavu nefinancijske imovine planirani su u iznosu od 30.100,00€, a odnose se na nabavu knjižnične građe u iznosu od 26.900.00€, informatičke opreme u iznosu od 1.200.00€ te digitaliziranu zbirku u iznosu od 2.000,00€.

**Rezultat poslovanja**

Rezultat poslovanja odnosno raspoloživa sredstva iz prethodne godine u iznosu od 3.500,00€ predstavlja ostvareni višak prihoda od prodaje vlastitih izdanja tijekom ove i prijašnjih godina.

# **PLANIRANJE POSEBNOG DIJELA FINANCIJSKOG PLANA NA RAZINI RAZDJELA**

### **Glava 00203 – Gradska knjižnica Bakar**

Gradska knjižnica Bakar kroz program knjižničnih i čitaoničnih poslova ostvaruje rashode za redovnu djelatnost, opremanje i upravljanje knjižnicom te aktivnost izdavačke djelatnosti. U tu svrhu za 2025. godinu planirana su financijska sredstva za nabavu knjižnične građe u iznosu od 28.900,00€, od čega se 10.000,00€ odnosi na sredstva iz proračuna Grada Bakra, 9.000,00€ na sredstva od potpore Ministarstva kulture, otkup MKIM RH u iznosu od 6.000,00€, od PGŽ 1.700,00€, sredstva planirana od prodaje knjiga, članarina, zakasnina, usluga korištenja interneta i donacija 1.700,00€ te sredstva od donacija u iznosu od 500.00€.

|  |
| --- |
| **OSNOVNA ZADAĆA** |

Knjižnica je javna ustanova i proračunski korisnik Grada Bakra koji je ujedno i njen osnivač. Glavne su djelatnosti Knjižnice pružanje usluga i osiguravanje građe na različitim medijima  kojima se zadovoljavaju obrazovne i informacijske potrebe korisnika. Pod tim potrebama podrazumijevaju se potrebe za osobnim razvojem kao i razonoda i provođenje slobodnog vremena pojedinaca i grupa.

Uloga Knjižnice je i u razvitku i izgrađivanju demokratskog društva kroz omogućavanje pristupa  širokom i raznolikom spektru znanja.

Knjižnica gradi knjižnične zbirke i pruža usluge korisnicima: posudba knjižnične građe kao i rezervacija iste, rad u čitaonicama, fotokopiranje građe iz knjižnog fonda, pregledavanje multimedije, pristup internetu u informacijsko-edukacijske svrhe na korisničkim računalima te korištenje istih za pisanje i ispis teksta, korištenje konfiguracijske bežične mreže na osobnim prijenosnim računalima, korištenje referentnom građom te posebnih zbirki kao što su Zavičajna, Rara i Zbirka Vladislović (dostupne samo za pretraživanje i izučavanje u Knjižnici) te Zbirka primarius Cvjetković. Novije u punudi su posudba e-knjige i didaktičkih igračaka za djecu. Za knjižnično poslovanje koristi se računalni program Zaki po preporuci i u suradnji s matičnom knjižnicom Gradskom knjižnicom Rijeka te Knjižnicama Grada Zagreba.

Novijeg je datuma i Digitalna zavičajna knjižnica u sklopu repozitorija Digitalne zavičajne knjižnice PGŽ-a u koji je uvrštena i Gradska knjižnica Bakar. Pod nazivom „Bakarski uminal” (uminal je naziv kojim se u Bakru naziva krovna kućica ili u dijalektu na širem području „videlica” u digitanu knjižnicu pohranjene su digitalizirani uradci Matije Mažića (dar obitelji Šimić iz Bakra):1 rukopisna knjiga i rukopisna grafička mapa te raritetna knjiga i jedan časopis iz „Zbirke Vladislović” (knjižna građa do 1850.g.) i nekolicina starih razglednica Bakra iz vlasništva Knjižnice.

U planu je rast zbirke s 1-2 digitalizirane zavičajne i/ili raritetne knjige u 2025.g.

Za digitalizaciju planirana su sredstva od osnivača i PGŽ (putem natječaja).

Knjižnični fond

Stanje po zadnjoj **Reviziji** (4. 3. -12. 4. **2024.g.**) iznosi **26.593** jedinica knjižnične građe.

**Sveukupno knjižnični fond** nakon Revizije s novoprispjelom knjižnom građom (411 jedinica), na kraju prvog polugodišta 2024. g sadrži **27.004 jedinica građe.**

Plan nabave knjižnične građe

Kontinuiranom nabavom obnavlja se i raste knjižnični fond sukladno potrebama korisnika i nabavnoj politici koja podrazumijeva razmjer vrste građe sukladno Standardu za narodne knjižnice (NN 103/2021). U izgradnji knjižničnog fonda prati se propisana struktura po naputku Standarda (65% beletristike, 35 % stručne literature i 1 % referentne građe te 25 % od ukupnog fonda knjižne građe za djecu i mlade). Nabavlja se izravno od nakladnika i dobavljača, na sajmovima knjiga, putem ponuda, oglednih primjeraka i sl.

KNJIŽNA GRAĐA

PLAN NABAVE knjižnične građe

Nabava knjižne i neknjižne građe

Kontinuiranom nabavom obnavlja se i raste knjižnični fond sukladno potrebama korisnika i nabavnoj politici koja podrazumijeva razmjer vrste građe sukladno Standardu za narodne knjižnice (NN 103/2021). U izgradnji knjižničnog fonda prati se propisana struktura po naputku Standarda (65% beletristike, 35 % stručne literature i 1 % referentne građe te 25 % od ukupnog fonda knjižne građe za djecu i mlade). Nabavlja se izravno od nakladnika i dobavljača, na sajmovima knjiga, putem ponuda, oglednih primjeraka i sl.

KNJIŽNA GRAĐA

Broj postojećih knjiga cca = iznad 27.000 jedinica

Darovane knjige cca = 20 jedinica

OTKUP knjiga MKiM RH cca= 300 jedinica

Kupnja (osnivač, MKiM RH, vlastita sredstva) cca 1.080 jedinica

UKUPNO **cca: 1.350 jedinica knjižne građe**

(prosječna cijena 18,00 € po jedinici građe) **= 24.600,00 €**

NEKNJIŽNA GRAĐA (e-knjige, didaktičke igračke, multimedija, zvučna knjiga, digitalizacija zavičajne knjige)

e- knjiga (cca 100 jedinica) 1.500,00 €

didaktičke igračke (cca 50 jedinica) 1.500.00 €

zvučna knjiga (cca 15 jedinica) 200,00 €

multimedija (DVD-i i CD-i cca 10 jedinica) 100,00 €

digitalizacija zavičajne knjige 1.000,00€

UKUPNO (185 jedinica**) 4.300,00 €**

**SVEUKUPNO knjižna i neknjižna građa 28.600,00 €**

**Nabava knjižnične građe po izvorima financiranja:**

GRAD BAKAR 10.000,00 €

MKiM RH 9.000,00 €

OTKUP MKiM RH 6.000,00 €

Vlastiti prihodi 1.700,00 €

PGŽ 1.700,00 €

donacije 500,00 €

**SVEUKUPNO: 28.900,00 €**

Budući da smo VII. tip knjižnica (prema broju stanovnika), najveći iznos koji možemo zatražiti za otkup u godini dana je 10.600,00 €.

Plan: dobitak sredstava u iznosu od 6.000,00€ koji će se utrošiti za odabrane naslove prema predloženim popisima.

OSTALO

IZDAVAČKA DJELATNOST KNJIŽNICE

U cilju je nadogradnje Zavičajne zbirke. Donacijom Dragana Vladislovića (2015.g.) osigurane su financije za izdavanje i tisak foto monografije autora Miljenka Šegulje te knjige o Bakru prema scenarijima iz dokumentarnih filmova o Bakru, redatelja i scenariste Čedomila Šimića. 2017. godine iz tiska je izašla prva knjiga u „Biblioteci Vladislović“ - knjiga Čedomila Šimića i Mejreme Reuter „Bakar, Kameni zaljev Dobre nade“. Promocije knjige održane su u Bakru, Rijeci, Splitu i Londonu. Istoimena knjiga prijavljena je na natječaj za Otkup Ministarstva kulture u 2017. godini. U „Biblioteci Vladislović“ izašla je i druga knjiga, u suizdavaštvu Gradske knjižnice Bakar i Naklade Kvarner; autor Josip Luzer“ Cukar i kafe: pozabljene igri“, 2017.g. Fotomonografija „Va Gradu Bakru Bakar grad” Miljenka Šegulje i Slavice Mrkić Modrić izašla je 2018.g.

Plan:

U sljedećim 2025./2027. g, u suradnji s osnivačem Gradom Bakrom ili samostalno, pripremit će se tiskanje knjige od visoke zavičajne vrijednosti. Naime, Knjižnica je je proljetos dobila na dar vrijednu rukopisnu knjigu koja je registrirana kao kulturno javno dobro. Nasljednici Čedomila Šimića darovali su vrijednu zavičajnu građu među kojom i rukopisnu knjigu u tvrdom uvezu autora Matije

Plan za 2025. g.: 3.200,00 €

ZAŠTITA I RESTAURACIJA ZBIRKE VLADISLOVIĆ

Budući da je Zbirka Valsdislović u većini (70-tak%) uspješno restaurirana i zaštićena završno s 2020.g. iz sredstava donacije D. Vladislovića (255.500,00 kn) i nadalje se planira daljna zaštita i restauracija preostalog knjižnog fonda Zbirke.

Za 2024.g. plan je u iznosu od 1.000,00 €.

DIGITALIZACIJA vrijedne raritetne zavičajne knjige

Novijeg je datuma i Digitalna zavičajna knjižnica u sklopu repozitorija Digitalne zavičajne knjižnice PGŽ-a u koji je uvrštena i Gradska knjižnica Bakar. Pod nazivom „Bakarski uminal” (uminal je naziv kojim se u Bakru naziva krovna kućica ili u dijalektu na širem području „videlica” u digitanu knjižnicu pohranjeni su digitalizirani uradci Matije Mažića (dar obitelji Šimić iz Bakra): 1 rukopisna knjiga i rukopisna grafička mapa te raritetna knjiga i jedan časopis iz „Zbirke Vladislović” (knjižna građa do 1850.g.) i nekolicina starih razglednica Bakra iz vlasništva Knjižnice.

U planu je rast zbirke s 1-2 digitalizirane zavičajne i/ili raritetne knjige u 2025.g.

Za digitalizaciju planirana su sredstva od osnivača 1.000,00 € i PGŽ 1.000,00 € (putem natječaja).

KORISNICI

U svrhu postizanja što veće posjećenosti i što većeg broja aktivnih korisnika već su uobičajene svrsishodne akcije.

Plan:

1. besplatno učlanjenje prvašića – učenika prvih razreda osnovnih škola na području Grada Bakra,

2. uz međunarodni dan pismenosti (8. rujna) – besplatno učlanjenje za predškolce, učenike i studente,

3. na Dan hrvatskih knjižnica (11. 11.)  – besplatno učlanjenje za nezaposlene,

oprost zakasnine – vezano uz nacionalnu manifestaciju Mjesec hrvatske knjige, s konačnim ciljem – vratiti „posuđenu, a zaboravljenu“  knjižničnu građu.

SPREMIŠNI PROSTOR

U zgradi Grada Bakra (prizemlje: bivši prostor udruge „Vita“), Primorje 39, već je u funkciji čuvanja i zaštite arhivske građe Knjižnice te služi i kao spremište za knjižničnu građu (izlučenu po aktualnosti, zastarjelosti), a koja je korisnicima na njihov upit i dalje biti dostupna.

Plan: Nakon zakonski provedene Revizije početkom 2024. g. izlučena otpisana građa donirala se umirovljeničkim domovima i domovima za nezbrinutu djecu i mlade, dok će se preostali otpis zbrinuti po pravilima za zbrinjavanje i reciklažu.

|  |
| --- |
| **OPIS PROGRAMA** |

Knjižnica promiče kulturu kroz kulturno obrazovne programe za djecu kao što su pričaonice, igraonice, priredbe, tematske i likovne radionice, društvene igre koje se realiziraju u dogovoru i uz pomoć vanjskih suradnika, vrtića, škola, udruga, kolektivne posjete škola i vrtića s područja Grada u svrhu edukacije korištenja Knjižnice. Programi za odrasle su književni susreti, likovne i tematske izložbe, predavanja iz različitih područja ljudskog znanja, predstavljanje amaterskog stvaralaštva i raznih postignuća.

KULTURNE MANIFESTACIJE ZA DJECU

„Čitaj mi” s tetom pričalicom Josipom Lazarević

Prema nacionalnom programu „Čitaj mi“ nastavlja se s čitanjem priča s tetom pričalicom Josipom Lazarević, za najmlađe i sve koji žele slušati priču. Priče koje se čitaju tematski su dogovorene i edukativnog su karaktera. Svaku pročitanu priču nastavlja edukativna stvaralačka radionica u kojoj se tema materijalizira i postaje djetetova svojina i uspomena.

Plan: 6-8 manifestacija.

Programi za djecu obogaćuju se i nadopunjuju nastupima DND Bakar, dramskih i literalnih sekcija škola i predstavljanjem dječjeg stvaralaštva u uskoj suradnji sa školama i vrtićima iz našeg područja Grada.

Plan: 3-4 manifestacije.

Planirani su i dječji književnici i ilustratori koji se predstavljaju se dječjom književnošću ciljanoj vrtićkoj i učeničkoj populaciji u dogovoru sa školama i vrtićima s područja našega grada. Predstavljena djela trebaju biti lektirna ili pak kao preporuka za čitanje, što je nakon bliskog susreta s autorima, djeci posebna čast i poslastica.

Plan: 1-2 gostovanja

Kolektivne posjete u kojima se polaznici dječjih vrtića i učenici škola zajedno sa svojim odgajateljima i nastavnicima educiraju o poslanju Knjižnice, korištenju knjižničnih resura za potrebe obrazovanja i u svoje slobodno vrijeme.

Plan: 1-2 kolektivne posjete mjesečno

KULTURNE MANIFESTACIJE ZA ODRASLE

Izložbe u galerijskom prostoru knjižnice: umjetničke, amaterske, edukativne, informativne,... izložbe uradaka, zavičajnog i lokalnog značaja.

Plan: 4-5 godišnje

Tematska i stručna predavanja i predstavljanja stručnih knjiga, raznolika po svojoj tematici, iz širokog spektra tema i interesa građanstva (povijest, geografija, politika, zdravlje, hrana) odvijaju se prema planu: 3-5 godišnje

Knjiženi susreti i kazališne predstave

o književnicima ili književnim temama, prezentiraju se domaće udruge i razni autori.

Plan :3-4 književna susreta + 1 kazališna predstava

|  |
| --- |
| **ZAKONSKE I DRUGE PRAVNE OSNOVE** |

U Republici Hrvatskoj rad narodnih knjižnica temelji se na hrvatskim zakonskim dokumentima, strateškim dokumentima i međunarodnim stručnim dokumentima; Zakon o ustanovama (NN 76/93, 29/97., 47/99., 35/08.) Zakon o knjižnicama i knjižničnoj djelatnosti (NN 17/19, NN98/19, NN 36/24) Standardi za narodne knjižnice (NN103/2021), Pravilnik o uvjetima i načinu stjecanja stručnih zvanja u knjižničarskoj struci (NN107/2021), dokument Hrvatska u 21. stoljeću  (Strategija kulturnog razvitka i Strategija za informacijsku i komunikacijsku tehnologiju, 2002.g), UNESCO-v Manifest za narodne knjižnice iz 1994. g., Kopenhaška deklaracija (1999.g.) te preporuke iz dokumenta Narodna knjižnica: IFLA-ine i UNESCO-ve smjernice za razvoj službi i usluga iz 2001.g., IFLA-in (Međunarodni savez knjižničarskih društava i ustanova)  Manifest o Internetu iz 2012. g., Glasgowska deklaracija o knjižnicama, informacijskim službama i intelektualnoj slobodi iz 2012.g., Oeriaški manifest – Pulman-planu za e-Europu iz 2003. g. i NAPLE – Nacrt izjave o europskim narodnim/javnim knjižnicama u razvoju.

Izmjenjeni su i dopunjeni dokumenti: Statut GK Bakar (2022., 2024.), Pravilnik o unutarnjem ustrojstvu GK Bakar (2022.).Temeljem Zakona o knjižnicama i knjižničnoj djelatnosti (NN 17/2019, NN 98/19), Standarda za narodne knjižnice u Republici Hrvatskoj (NN 102/2021) te Pravilnika o uvjetima i načinu stjecanja stručnih zvanja u knjižničarskoj struci (NN 107/2021), uz prethodnu suglasnost osnivača Grada Bakra, mijenjani su Statut GKB (2015.) i Pravilnik o unutarnjem ustrojstvu GKB (2007.). U Pravilniku se mijenjala nomenklatura stručnih zvanja dok se u Statutu mijenjao članak o unutarnjem ustrojstvu. Novi dokumenti upisani su na Trgovačkom sudu u sudski registar te u Upisnik knjižnica RH pri Nacionalnoj i sveučilišnoj knjižnici u Zagrebu.

|  |  |  |  |  |  |  |
| --- | --- | --- | --- | --- | --- | --- |
| **POKAZATELJI CILJEVA** | | | | | | |
| **Pokazatelj rezultata** | **Definicija** | **Jedinica** | **Polazna vrijednost**  (2018.g) | **Ciljana vrijednost**  **(2025.)** | **Ciljana vrijednost**  **(2026.)** | **Ciljana vrijednost**  **(2027.)** |
| Povećanje broja knjižničnog fonda | Rast knjižničnog fonda ostvaruje se kupnjom, otkupom MK RH i darom. | broj | 22.351 jedinica građe  Nakon Revizije 2024.g.  26.593 jed. građe | **28.000** | **29.500** | **31.500** |
| Povećanje broja kulturnih manifestacija | Kulturne manifestacije za djecu i odrasle, u različitim vidovima i oblicima, potiču osobni i kolektivni kulturni i duhovni razvitak | broj | 22 | **23** | **23** | **23** |
| Povećanje broja lokalnih manifestacija | Omogućavanje i poticanje promocija postignuća raznih udruga s lokalnog područja s ciljem njegovanja i zaštite tradicije i mjesne kulture | broj | 0 | **1** | **1** | **1** |
| Bogaćenje zavičajnog fonda | Tiskanje i izdavanje zavičajnih knjiga | broj | 2 | **0** | **1** | **1** |
| Digitalizirana zavičajna knjižna građa | U sklopu Digitalne Zavičajne knjižnice PGŽ | broj | Polazna vrijednost (2024.g.)  4 | **2** | **1** | **1** |
| Povećanje broja članstva i cirkulacije građe | Pozitivna politika brige za korisnike | broj | 1800 | **2250** | **2270** | **2300** |

|  |
| --- |
| **OBRAZLOŽENJE PROGRAMA I PLANIRANA SREDSTVA** |

Prema planiranim prihodima i primicima za 2025.g. opći prihodi i primici iz proračuna Grada iznose 142.640,00€, vlastiti prihodi od članarina u iznosu od 1.700€ te od prodaje vlastitih izdanja knjiga u iznosu od 200,00 € s prijenosom ostvarenih prihoda od 3.500,00€, prihodi za posebne namjene od MKIM RH za Otkup knjiga u iznosu od 6.000,00€, pomoći od MKIM RH i PGŽ za nabavu knjižnične građe u iznosu od 10.700,00€ te donacije građana u iznosu od 500,00€.

Prijedlog financijskog plana za 2025.g. sadrži:

Prihode u ukupnom iznosu od 165.240,00 € i rashode u ukupnom iznosu od 165.240,00€, a koji se odnose na rashode poslovanja u iznosu od 135.140,00€ i rashode za nafinancijsku imovinu u iznosu od 30.100,00€.

Projekcija plana prihoda za 2026. i 2027.g. je 164.560.00€.

Ravnateljica Gradske knjižnice Bakar:

Dolores Paro-Mikeli

U Bakru 10. 10. 2024.